Imtella' Frar 20, 2021 - Aġġornata 20 Ta' Frar, 2021 8:39pm Rapport: Glen Falzon Ritratti: Times of Malta M'għadux bil-police bail il-Kummissarju tat-Taxxi Interni Marvin Gaerty. Hu kien ilu bil-police bail minn Diċembru li għadda meta ġie nterrogat mill-Pulizija dwar messaġġi ma' Yorgen Fenech li jinsab akkużat bil-qtil ta' Daphne Caruana Galizia. L-avukati ta' Gaerty qalu li ġie mgħarraf minn ufficcjali tal-Pulizija li jinvestigaw reati finanzjarji li għalkemm l-istħarriġ dwar il-każ għadu għaddej, m'għadux meħtieġ li s-Sur Gaerty jibqa' b'police bail.